Diari Oficial de la Generalitat Valenciana


Sumari del DOGV 9907, del 02-08-2024 (2024/8092)

RESOLUCIÓ de 22 de juliol de 2024, per la qual es proveïx, pel sistema de lliure designació, un lloc de treball de naturalesa funcionarial anunciat en la convocatòria número 83/2024, de 20 de maig de 2024.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9907

Data del DOGV
:   02-08-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/8092

CVE
:   BFYS-C-3881-4754

Data del document
:   22-07-2024

Organisme emissor
:   Conselleria de Justícia i Interior

Tipus de document
:   Resolució

Vista la Resolució de 20 de maig de 2024, de la Direcció General de Funció Pública, per la qual es convoca la provisió, pel sistema de lliure designació, del lloc de treball de naturalesa funcionarial número 29303, denominat Subdirecció General de Recursos Humans de l’Administració de Justícia en la Conselleria de Justícia i Interior, convocatòria número 83/2024 (DOGV 9857, 27.05.2024).

Vist l’informe preceptiu i vinculant, de data 17 de juny de 2024, emés per la Direcció General de Funció Pública, sobre el compliment dels requisits de participació de les persones interessades per a la provisió corresponent a l’esmentada convocatòria número 83/2024.

Vist l’informe favorable, de data 3 de juliol de 2024, de la Direcció General de Justícia de la Conselleria de Justícia i Interior, per a la provisió del lloc 29311 corresponent a l’esmentada convocatòria 83/2024.

Vist que la present resolució ha sigut fiscalitzada de conformitat.

Vist el que s’establix en l’article 62.2 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l’efecte de possibles impugnacions o recursos.

Atés que de les persones candidates presentades només una complix amb els requisits exigits en la convocatòria, i tenint en compte els mèrits al·legats i acreditats, i atesa l’experiència professional, la formació i el coneixement de l’estructura, organització i funcions de la Conselleria de Justícia i Interior, resulta idònia per a l’adjudicació del lloc oferit amb caràcter definitiu la següent:

Alicia Juan Lledó en el lloc 29751, subdirectora general de Recursos Humans de l’Administració de Justícia.

De conformitat amb el que es disposa en la base quarta de la resolució de convocatòria esmentada; en els articles 110 i 115 de la Llei 4/2021, de 16 d’abril, de la funció pública valenciana; en els articles 58 i següents del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana; en l’article 65 del Decret 112/2023, de 25 de juliol (DOGV 9647, 25.07.2023), del Consell, pel qual s’establix l’estructura orgànica bàsica de la Presidència i de les conselleries de la Generalitat, i de l’article 4 del Decret 134/2023, de 10 d’agost (DOGV 9661, 14.08.2023), del Consell, pel qual s’aprova el Reglament orgànic i funcional de la Conselleria de Justícia i Interior,

RESOLC

*Primer*

Nomenar Alicia Juan Lledó, funcionària de carrera del cos de lletrats de l’Administració de Justícia, amb NRP \*\*\*0855\*\*\*, com a subdirectora general de Recursos Humans de l’Administració de Justícia, lloc número 29739, subgrup A1, sector general/justícia (T), complement de destinació nivell 30 i complement específic E050, funcionària que de conformitat amb el que s’estableix en l’article 34 de la Llei 4/2021, de 16 d’abril, de la funció pública valenciana, no s’integrarà en l’Administració de la Generalitat.

*Segon*

El cessament en l’actual lloc de treball de la persona interessada es produirà d’ofici el mateix dia en què es publique esta resolució en el *Diari Oficial de la Generalitat Valenciana*.

La presa de possessió en la nova destinació de la persona interessada es produirà l’endemà de la publicació d’esta resolució en el *Diari Oficial de la Generalitat Valenciana.*

Contra esta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l’acte, en el termini d’un mes comptador des de l’endemà de ser publicada, o bé un recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptadors des de l’endemà de la publicació. Tot això, de conformitat amb el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s’utilitze qualsevol altra via que es considere oportuna.

  

València, 22 de juliol de 2024

Salomé Pradas Ten

Consellera de Justícia i interior